Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση του βασικού κανονισμούσχετικά με το πρόγραμμα Νεολαία για την Ευρώπη ώστε να περιληφθεί και η Τουρκία μεταξύ των δικαιούχων χωρών (COM(96)0199 - C4-0294/96 - 96/0131(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 7)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας τις σημαντικής διάρκειας προθεσμίες που πρέπει να προβλεφθούν μεταξύ της τροποποίησης της απόφασης με την οποία θεσπίζεται το παρόν πρόγραμμα - και παρέχεται η δυνατότητα να συμμετάσχει η Τουρκία - και της περάτωσης - των διαπραγματεύσεων για τη ρύθμιση των τρόπων (ιδίως χρηματοδοτικών) συμμετοχής της, αφενός, και της περάτωσης αυτών των διαπραγματεύσεων και της πραγματικής της συμμετοχής, αφετέρου[semigr ]

(Τροπολογία 8)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας, ωστόσο, ότι ένα τέτοιο άνοιγμα αρχής, εκτός του ότι συνιστά απτό δείγμα της επανειλημμένως εκφρασθείσας από την Ευρωπαίκή Ένωση βούλησης για ανάπτυξη τομεακής συνεργασίας με αυτή τη χώρα, καθιστά δυνατή την ανάληψη ενεργειών προπαρασκευής και ευαισθητοποίησης με στόχο την πλήρη συμμετοχή στο παρόν πρόγραμμα ή στο εκπονούμενο τώρα μελλοντικό πρόγραμμα-πλαίσιο[semigr ]

(Τροπολογία 9)

ΑΡΘΡΟ 1

Άρθρο 7, παράγραφος 4, δεύτερη πρόταση (απόφαση 818/95)ΕΚ)

>Αρχικό κείμενο>

Το παρόν πρόγραμμα είναι ανοικτό στη συμμετοχή της Κύπρου και της Μάλτας βάσει πρόσθετων πιστώσεων σύμφωνα με τους ίδιους κανόνες που εφαρμόζονται για τις χώρες της Ευρωπαϊκής Ζώνης Ελεύθερων Συναλλαγών και της Τουρκίας, με διαδικασίες που θα συμφωνηθούν με τις χώρες αυτές.

>Κείμενο μετά την ψηφοφορία στο ΕΚ>

Το παρόν πρόγραμμα είναι ανοικτό στη συμμετοχή της Κύπρου

, της Μάλτας και της Τουρκίας βάσει πρόσθετων πιστώσεων και σύμφωνα με διαδικασίες που θα συμφωνηθούν με τις εν λόγω χώρες έχοντας ως σημείο εκκίνησης τους κανόνες που εφαρμόζονται για τις χώρες της Ευρωπαϊκής Ζώνης Ελεύθερων Συναλλαγών και τηρουμένων των διατάξεων του άρθρου 3 του ισχύοντος δημοσιονομικού κανονισμού.

(Τροπολογία 10)

ΑΡΘΡΟ 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Η απόφαση αυτή αποσκοπεί στη συμμετοχή της Τουρκίας στο πρόγραμμα Νεολαία για την Ευρώπη υπό τη σημερινή μορφή του, καθ' ολοκληρία ή εν μέρει, στο μέτρο που θα το επιτρέψουν οι διαπραγματεύσεις καθώς και στην δρομολόγηση μέτρων προπαρασκευής ή ευαισθητοποίησης με προοπτική την επίτευξη αυτής της συμμετοχής ή εκείνης που προβλέπεται στο μελλοντικό πρόγραμμα-πλασίο (2000-2004), όσο το δυνατόν συντομότερα.

(Τροπολογία 11)

ΑΡΘΡΟ 1β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1β

Στόχος αυτής της συμμετοχής στο πρόγραμμα Νεολαία για την Ευρώπη είναι να καταστούν δυνατές οι πραγματικές ανταλλαγές μεταξύ νέων αμφοτέρων των μερών και του διδακτικού προσωπικού τους, με σεβασμό των διαφορετικών εκπαιδευτικών συστημάτων και της γλωσσικής και πολιτισμικής πολυμορφίας, όπως προβλέπει το άρθρο 120, παρ. 1 της Συνθήκης και τηρουμένης της δίκαιης εκπροσώπησης των μειονοτήτων.

(Τροπολογία 12)

ΑΡΘΡΟ 2

>Αρχικό κείμενο>

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Το Ευρωπαϊκό Κοινοβούλιο ενημερώνεται για τα διάφορα μέτρα που λαμβάνονται για την εφαρμογή της παρούσας απόφασης.

Νομοθετικό ψήφισμα σχετικά με γνωμοδότηση του Ευρωπαϊκού Κοινοβουλίου που αφορά την πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση του βασικού κανονισμούσχετικά με το πρόγραμμα Νεολαία για την Ευρώπη ώστε να περιληφθεί και η Τουρκία μεταξύ των δικαιούχων χωρών (COM(96)0199 - C4-0294/96 - 96/0131(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(96)0199 - 96/0131(COD)) ((EE C 186 της 26.6.1996, σελ. 9.)),

- έχοντας υπόψη το άρθρο 189Β, παράγραφος 2, της Συνθήκης ΕΚ και το άρθρο 126, σύμφωνα με τα οποία του παραπέμφθηκε η πρόταση από την Επιτροπή (C4-0294/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Εξωτερικών Οικονομικών Σχέσεων καθώς και της Επιτροπής Προϋπολογισμών (A4-0048/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή